Gravity Falls

**Կրեւիթի Ֆոլզ**-ը (Gravity Falls) ամերիկեան շարժապատկերային (animated) առեղծուածային-կատակերգական հեռուստաշար մըն է, ստեղծուած՝ Ալեքս Հըրշի կողմէ Disney Channel-ի եւ Disney XD-ի համար։ Շարքը կը հետեւի Տիփըր Փայնզի (Ճէյսըն Ռիթըր) եւ իր երկուորեակ քրոջ՝ Մէյպըլի (Քրիսթըն Շաալ) արկածախնդրութիւններուն, որոնք ամառը անցընելու համար կը ղրկուին իրենց մեծ-հօրեղբօր (կամ «Կրանքըլ») Սթենի (Հըրշ) քով՝ Օրեկոնի Կրեւիթի Ֆոլզ քաղաքը․ առեղծուածային վայր մը, որ լեցուն է գերբնական դէպքերով եւ արարածներով։ Երեխաները կ’օգնեն Սթենին կառավարել իր սեփականութիւնը հանդիսացող «Առեղծուածներու Տաղաւարը» (Mystery Shack) զբօսաշրջային վայրը, միեւնոյն ժամանակ քննելով տեղական գաղտնիքները։

Հեռուստաշարի առաջին ցուցադրութիւնը տեղի ունեցաւ 15 Յունիս 2012-ին եւ շարունակուեցաւ մինչեւ 15 Փետրուար 2016։ 20 Նոյեմբեր 2015-ին, Հըրշ յայտարարեց, որ շարքը պիտի աւարտի իր երկրորդ տարեշրջանով՝ շեշտելով, թէ ասիկա «հարիւր առ հարիւր իր ընտրութիւնն է» եւ թէ «յայտագիրը չէ ջնջուած, այլ պարզապէս կ’աւարտի»՝ հասնելով իր նախատեսուած վախճանին։ Շարքը աւարտեցաւ 15 Փետրուար 2016-ին, մէկ ժամ տեւողութեամբ «Weirdmageddon 3: Take Back the Falls» եզրափակիչ դրուագով։ Հըրշ յետագային նշեց, որ ինք բաց է շարքը յաւելեալ դրուագներով կամ յատուկ թողարկումներով շարունակելու գաղափարին․ պատմութիւնը շարունակուեցաւ գրաւոր ձեւով՝ 2016-ին հրատարակուած «Journal 3»-ի կրկնօրինակով, 2018-ի «Gravity Falls: Lost Legends» պատկերապատումով (graphic novel) եւ 2024-ի դեռահասներու համար նախատեսուած «The Book of Bill» վէպով։

«Կրեւիթի Ֆոլզ»-ը արժանացաւ քննադատական մեծ գնահատանքի իր սենարին, կերպարներուն, ձայնային դերակատարութեան, շարժապատկերման եւ հումորին համար։ Անիկա շահեցաւ երկու Emmy, երեք Annie եւ մէկ BAFTA Children's մրցանակ, ինչպէս նաեւ բազմաթիւ այլ պարգեւներ ու անուանակարգումներ։ Իր հեռարձակման ընթացքին շարքը ապահովեց բարձր դիտողականութիւն երեխաներու, դեռահասներու եւ երիտասարդներու մօտ․ 2015-ին եւ 2016-ի սկիզբը անիկա Disney XD-ի ամէնաբարձր վարկանիշ ունեցող յայտագիրն էր՝ սահմանելով քանի մը մրցանիշներ։ Հեռուստաշարը ստեղծած է համակիրներու (fandom) լայն եւ կրքոտ բանակ մը, կը նկատուի ներշնչման աղբիւր իրմէ ետք եկող բազմաթիւ շարժապատկերային գործերու համար եւ ծնունդ տուած է զանազան պաշտօնական արտադրանքներու։

## Կերպարներ եւ ձայնային դերասաններ
## Հիմնական
* «Dipper Pines» (ձայնեղ՝ Jason Ritter) - 12 տարեկան «Mabel Pines»-ի զոյգ եղբայրը։
* «Mabel Pines» (ձայնեղ՝ Kristen Schaal) – 12 տարեկան «Dipper Pines»-ի զոյգ քոյրը։
* «Grunkle Stan» (ձայնեղ՝Alex Hirsch) - «Dipper»-ի եւ «Mabel»-ի մեծ հոր եղբայրը։
* «Soos Ramirez» (ձայնեղ՝ Alex Hirsch) – 22 տարեկան «Mystery Shack»-ի վարպետը։
* «Wendy Corduroy» (ձայնեղ՝ Linda Cardellini) – 15 տարեկան աղջիկ մը, որ կ'աշխատի «Mystery Shack»-ին մէջ։
* «Waddles» [ (ձայնեղ՝Dee Bradley Baker (Neil DeGrasse Tyson՝Իբրեւ հիւր ) ] – «Mabel»-ի ընտանեկան խոզը։

## Պարբերական
* Գրագէտը՝ «Stanford Pines» (ձայնեղ՝ J.K. Simmons) – «Grunkle Stan»-ի վեց մատով զոյգ, կորսուած եղբայրը։

## Բաժակներ եւ անուանումներ

## Արտադրութիւն
«Gravity Falls»-ը ստեղծուած է Ալեքս Հըրշի (Alex Hirsch) կողմէ, երբ ան կ’ուսանէր «CalArts»-ի մէջ։ Հեռուստաշարը արտադրուած է «Disney Television Animation Studio»-ի կողմէ եւ ներշնչուած է Հըրշի կեանքի փորձառութիւններէն ու իր քրոջ հետ անցուցած մանկութեան ամառնային օրերէն։

Մէյպըլը (Mabel) հեռուստաշարի ամենահաստատուն ու հանրաճանաչ կերպարներէն մէկն է. իր կատակներն ու բառախաղերը արժանի են այդ համբաւին։ Երբ կը մեծնայինք, քոյրս տարուած էր «'N Sync» տղոց նուագախումբով։ Ան նոյնիսկ մատը վնասեց անոնց նուագահանդէսներէն մէկուն ընթացքին՝ ցատկելու ատեն։ Ուստի, հեռուստաշարին մէջ տեղ տուինք տղոցմէ բաղկացած նուագախումբի մը, եւ Լենս Պեսը (Lance Bass) անձամբ ձայնաւորեց իր կերպարը։ Քրոջս կանչեցի, որպէսզի ծանօթանայ անոր հետ։ Քոյրս նաեւ կ’ուզէր ընտանի խոզ մը ունենալ մանկութեան, ուստի Մէյպըլին ընտանի խոզ մը տուի շարքին մէջ. հիմա ան կրնայ իր երազանքը Մէյպըլի միջոցաւ ապրիլ։ Ան շատ պարտական է ինծի։

## Ծանօթագրութիւններ